אברהם עורי

אברהם (אבי) עורי (יליד 1948) הוא רופא שיקומי ישראלי, פרופסור אמריטוס לרפואה שיקומית באוניברסיטת תל אביב, ומנהל החטיבה לשיקום בבית החולים השיקומי "רעות" בתל אביב. נודע בפעילותו החלוצית בקידום הרפואה השיקומית ועידוד ספורט הנכים בישראל. פעל פעילות מקיפה אקדמית ומחקרית ועוסק, בנוסף, גם בתחומים של ההיסטוריה והפילוסופיה של הרפואה והביו-אתיקה.

קורות חייו
אברהם עורי גדל בנתניה. למד בבית הספר ביאליק ואחר כך בתיכון ע"ש שאול טשרניחובסקי בנתניה. 

בשנת 1972 סיים כעתודאי לימודי רפואה באוניברסיטת תל אביב וב-1973 קיבל תואר דוקטור לרפואה. ב-אוקטובר 1973 בעת מילואים נשלח לשרת כרופא במעוז "חיזיון" בתעלת סואץ שם נקלע מיד לפריצת מלחמת יום הכיפורים. בימים הראשונים של המלחמה נהרגו כל חבריו לבונקר. הוא נפצע ונפל בשבי המצרי ביום הרביעי של המלחמה. עזר בטיפול בשבויים אחרים בסוף תקופת השבי ושוחרר ב-19 בנובמבר 1973 אחרי 50 ימי שבי.

אחרי תקופה של הבראה בשנים 1978-1974 התמחה ברפואה שיקומית בהמרכז הרפואי ע"ש חיים שיבא – תל השומר. התמחה בהדרכתו של מנהל המחלקה השיקומית, פרופסור רפאל רוזין. נשלח להשתלמות באנגליה וב-1982 התמנה לסגנו. אחרי מותו של רוזין, המשיך עורי את  בשנים 1999-1985 כמנהל המחלקה השיקומית בבית החולים "שיבא". ב-1988 התמנה כפרופסור חבר לרפואה שיקומית באוניברסיטת תל אביב והחל מ-2000 הוא לימד שם כפרופסור מן המניין.

החל מ-1999 מנהל את החטיבה לשיקום בבית החולים השיקומי "רעות" בתל אביב, שאותה ייסד.

בעקבות ניסיונו האישי כשבוי מלחמה חקר סוגיות הנוגעות לפדויי השבי והלומי הקרב.

נמנה עם מייסדי עמותת "ערים בלילה" הנאבקת לשיקום פדויי השבי.

חיים אישים
עורי נשוי לקרין ויש להם שני ילדים. בזמן הפנוי מתופף בתחום מוזיקת ג'אז.א חיו הצעיר הוא בני עורי, איש רדיו טלוויזיה.

פרסים ואותות הוקרה
2013 - פרס מיוחד של שרת הבריאות על הספר "יסודות ברפואה השיקומית"
2015 - פרס ע"ש חיים רינג מטעם האיגוד הישראלי לשיקום  ויישום השיקום 
2016 - אות הוקרה מתנועת אומ"ץ
2021 - פרס מיכאל לנדאו מטעם מפעל הפיס על מפעל החיים במחקר

ספרים
עורי פרסם בסביבות 250 פרסומים, מתוכם 5 ספרים.
2011 - עם אברהם לזר ורפאל חרותי - יסודות ברפואה השיקומית 
Edward Kossoy and Abraham Ohry, ''The Feldshers: Medical, Sociological, and Historical       Aspects of Practitioners of Medicine with below University Level Education Magnes,. Jerusalem 1992''

קישורים חיצוניים

אתר הפקולטה לרפואה של אוניברסיטת תל אביב
בלוג האחים עורי ברשת
על הרפואה השיקומית באתר האיגוד לרפואה שיקומית בישראל

הערות שוליים

 
רופאי שיקום ישראלים
רופאים צבאיים ישראלים
רופאים יהודים
היסטוריונים של הרפואה 
בוגרי תיכון טשרניחובסקי
בוגרי אוניברסיטת תל אביב
סגל אוניברסיטת תל אביב
היסטוריונים של הרפואה 
שבויי צה"ל במלחמת יום הכיפורים